Anadia (Portugalio)

Anadia estas portugala urbo kiu apartenas al la distrikto Aveiro, Centra regiono kaj subregiono Região de Coimbra, kun ĉ. 6 000 enloĝantoj, survoje inter la urboj Aveiro kaj Koimbro. 

Anadia estas sidejo de municipo kun 217,13 km² kaj 27 532 enloĝantoj (2021), subdividita en dek fregezioj. La municipo limas norde kun Águeda, oriente kun Mortágua, sude kun Mealhada, sude kaj okcidente kun Cantanhede kaj nordokcidente kun Oliveira do Bairro. 

Historio
En plej frua mencio, fine de sia regado, en 1180, D. Afonso Henriques donis tri domarojn de Anadia al la nobelo Nuno Guterres. Poste en la 13-a jarcento oni donis la samajn domarojn al la Monaĥejo de Sankta Kruco de Koimbro. La posedoj kaj domaroj kiuj nun estas en la teritorio de Anadia pasis en sekvaj jarcentoj al diversaj posedantoj pere de diversaj reĝaj donaĵoj. Ekzemple en 1338, D. Afonso la 4-a donis unu el tiuj domaroj, koresponda al nuna Sangalhos, al la Konvento de Sankta Klara de Koimbro.

 Fregezioj 
maldekstra|eta|Fregezioj de Anadia
La fregezioj de Anadia estas jenaj:
 Amoreira da Gândara, Paredes do Bairro e Ancas (União das Freguesias)
 Arcos e Mogofores (União das Freguesias, sidejo de la municipo)
 Avelãs de Caminho
 Avelãs de Cima
 Moita
 São Lourenço do Bairro
 Sangalhos
 Tamengos, Aguim e Óis do Bairro (União das Freguesias)
 Vila Nova de Monsarros
 Vilarinho do Bairro

Vidindaĵoj
 Pilorio de São Lourenço do Bairro
 Palacoj de Graciosa (aŭ Paço da Graciosa); de Foz de Arouce, Famalicão; de Óis aŭ Casa de Montalvão aŭ Solar dos Calheiros, Óis do Bairro
 Preĝejoj de Arcos, de Moita, de São Pedro, Avelãs de Cima, de Sangalhos
 Sanktejo Maria Auxiliadora, Mogofores
 Domo de la Bieno de Tanque aŭ Casa dos Cerveiras, kaj statuoj de São Cosme kaj São Damião en apuda kapelo, Aguim
 Kapeloj de Nossa Senhora das Neves kaj Fontanário, Avelãs de Cima; de Nossa Senhora da Piedade (en la Preĝejo de Nossa Senhora da Conceição), Mogofores; de Nossa Senhora das Lezírias, São Lourenço do Bairro
 Domo de António Seabra aŭ de la Bieno de São João aŭ de Lavoura de São João kaj ĝardeno São João da Azenha
 Komplekso de Palace Hotel da Curia, Challet Navega, Kapelo de Senhora do Livramento, Naĝejo Paraíso, kaj ĝardenoj

Bildoj

 Vidu ankaŭ 
 Aguim (stacidomo)
 Curia (stacidomo)
 Mogofores (stacidomo)
 Paraimo (stacidomo)


Kategorio:Urboj de Portugalio
Kategorio:Distrikto Aveiro